

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 023-01/18-01/539

UR.BROJ: 2197/05-05-18-4

Veliko Trgovišće, 14.12.2018.g.

Na temelju članka 86. Zakona o prostornom uređenju ("Narodne novine" broj 153/13. i 65/17.) te članka 35. Statuta Općine Veliko Trgovišće ("Službeni glasnik KZŽ broj: 8/13., 23/09. i 6/18. ) Općinsko vijeće Općine Veliko Trgovišće na 10. sjednici održanoj dana 14.prosinca 2018. godine donijelo je

**ODLUKU**

**o izradi**

**V izmjena i dopuna Prostornog plana uređenja Općine Veliko Trgovišće**

**Članak 1.**

Općinsko vijeće Općine Veliko Trgovišće pokreće postupak V Izmjena i dopuna Prostornog plana uređenja Općine Veliko Trgovišće ("Službeni glasnik Krapinsko-zagorske županije", broj 5/04, 10/04-ispr., 15/07, 27/08, 11/09-ispr., 15/12, 8/15.-ispr. i 15/17.) u daljnjem tekstu Izmjene i dopune PPUO), donošenjem ove Odluke, a temeljem čl. 86. Zakona o prostornom uređenju (Narodne novine, broj 153/13. i 65/17.).

Izmjene i dopune PPUO izradit će se u skladu s odredbama Zakona o prostornom uređenju te odredbama Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine, broj 106/98; 39/04; 45/04; 163/04) koje nisu u suprotnosti sa odredbama spomenutog Zakona.

**Članak 2.**

Razlozi za izradu i donošenje Izmjena i dopuna PPUO:

* usklađenje sa Zakonom o prostornom uređenju
* usklađenje s drugim propisima i zakonima, koji neposredno utječu na uređenje, korištenje i zaštitu prostora
* osiguranje prostornih preduvjeta za izgradnju poslovnih građevina, prema zahtjevima investitora, u Gospodarskoj zoni
* redefiniranje Odredbi za provođenje
* promjena namjena u prostoru izvan građevinskog područja ovisno o preispitivanju potreba i mogućnosti prostornog razvoja područja općine
* izmjene prema pojedinačnim zahtjevima javnopravnih tijela i građana

**Članak 3.**

Izmjena i dopuna PPUO Veliko Trgovišće obuhvatit će cijelo područje Općine Veliko Trgovišće.

**Članak 4.**

**Ocjena stanja u obuhvatu PPUO**

Prostor Općine Veliko Trgovišće proteklih se godina uređivao, štitio i razvijao temeljem smjernica, mjera i odredbi važeće prostorno-planske dokumentacije. Budući su u međuvremenu na snagu stupili novi zakonski i drugi propisi vezani uz prostorno uređenje, postupanje s otpadom, poljoprivredno zemljište, zaštitu prirode i drugo, te usvojeni županijski prostorni i razvojni planovi, strategije i projekti čija primjena neposredno utječe na razvoj Općine, može se zaključiti da važeći PPUO djelomično nije usklađen s navedenim novim propisima i dokumentima te je isti potrebno promijeniti u pojedinim dijelovima. Za pojedine nove projekte i njihovu realizaciju potrebno je osigurati prostorne preduvjete izmjenama i dopunama PPUO.

**Članak 5.**

Cilj ovih Izmjena i dopuna PPUO je osiguranje prostornih preduvjeta za realizaciju novih zahvata u prostoru, radi osiguranja daljnjeg kvalitetnog prostornog razvoja Općine.

Programska polazišta Izmjena i dopuna PPUO:

* usklađenje sa **Zakonom o prostornom uređenju,** posebno kroz noveliranje i izmjene odredbi za provođenje.
* usklađenje s novim Zakonskim i drugim propisima
* osiguranje uvjeta za smještaj i izgradnju stambenih, gospodarskih, infrastrukturnih i drugih građevina za koje postoje objektivne potrebe kroz preoblikovanje građevinskih područja, prema razvojnim ciljevima, pojedinim zahtjevima, uvažavajući zaštitu kulturnih, prirodnih i krajobraznih vrijednosti prostora.

**Članak 6.**

Za izradu Izmjena i dopuna Prostornog plana uređenja Općine Veliko Trgovišće koristit će se slijedeće geodetske, katastarske i druge podloge:

* državne geokodirane topografske karte u mjerilu 1:25000,
* vektorizirane katastarske karte za sve k.o. Općine Veliko Trgovišće
* digitalne ortofoto karte područja Općine Veliko Trgovišće

Nabava navedenih podloga u nadležnosti je Nositelja izrade ovih Izmjena i dopuna.

**Članak 7.**

U postupku izrade i donošenja Izmjena i dopuna Prostornog plana uređenja Općine Veliko Trgovišće zatražiti će se stručna mišljenja, posebni uvjeti , odnosno prijedlozi za dopunu rješenja iz Prostornog plana uređenja Općine Veliko Trgovišće od slijedećih tijela i osoba određenih posebnim propisima koja daju zahtjeve iz svog djelokruga te drugih sudionika koji će sudjelovati u izradi Izmjena i dopuna PPUO Veliko Trgovišće:

* Ministarstvo kulture, Uprava za zaštitu kulturne baštine, Konzervatorski odjel u Krapini,
* Ministarstvo zaštite okoliša i energetike, Zagreb;
* Ministarstvo regionalnog razvoja, šumarstva i vodnog gospodarstva, Uprava šumarstva, Zagreb;
* Ministarstvo poljoprivrede, ribarstva i ruralnog razvoja, Uprava za poljoprivredno zemljište, Zagreb;
* Ministarstvo državne imovine, Ivana Dežmana 10, Zagreb
* Hrvatske vode, VGO Sava; Vodno gospodarska ispostava "Krapina-Sutla", Veliko Trgovišće Zagrebačka 13,
* Hrvatske šume, Ulica kneza Branimira 1, Zagreb
* Hrvatski telekom, Harambašićeva 39, Zagreb
* HAKOM, Roberta Frangeša Mihanovića 9, Zagreb
* Ministarstvo obrane RH, Uprava za materijalne resurse, Služba za nekretnine, graditeljstvo i zaštitu okoliša, Zagreb.
* Državna uprava za zaštitu i spašavanje, Područni ured za zaštitu i spašavanje Krapina
* Hrvatske ceste, d.o.o.,
* HŽ Infrastruktura d.o.o., Zagreb, Mihanovićeva 12
* Hrvatska Elektroprivreda, DP Elektra, Zabok;
* Hrvatska elektroprivreda, Direkcija za distribuciju, Odjel za izgradnju, Zagreb;
* Zagorski metalac, Zabok,
* Zagorski vodovod, Zabok;
* Hrvatska agencija za poštu i elektroničke komunikacije, Zagreb, Jurišićeva 7
* MUP, Policijska uprava Krapinsko – zagorska,
* Hrvatske šume, Uprava šuma Zagreb, Šumarija Krapina,
* Javna ustanova Zavod za prostorno uređenje KZŽ,
* Javna ustanova za upravljanje zaštićenim prirodnim vrijednostima KZŽ
* Županijska uprava za ceste KZŽ
* Krapinsko-zagorska županija, Upravni odjel za poljoprivredu
* Krapinsko-zagorska županija, Upravni odjel za promet i komunalnu infrastrukturu
* Krapinsko-zagorska županija, Upravni odjel za prostorno uređenje, gradnju i zaštitu okoliša
* Krapinsko-zagorska županija, Upravni odjel za gospodarstvo i financije
* Zagorska razvojna agencija.

**Članak 8.**

Okvirni rokovi u postupku izrade i donošenja Izmjena i dopuna Prostornog plana uređenja Općine Veliko Trgovišće:

**I FAZA - prikupljanje zahtjeva, obavješćivanje javnosti, odabir izrađivača**

* po objavi ove Odluke u Službenom glasniku Krapinsko-zagorske županije, nositelj izrade će sukladno odredbi čl. 90. ZPU istu dostaviti tijelima i osobama iz članka 7. ove Odluke, s pozivom da dostave zahtjeve (podatke, planske smjernice i propisane dokumente)
* odabir izrađivača Izmjena i dopuna PPUO, istovremeno s prikupljanjem zahtjeva
* obavješćivanje javnosti o pokretanju postupka izrade Izmjena i dopuna PPUO na mrežnoj stranici Općine Veliko Trgovišće, informacijskog sustava Hrvatskog Zavoda za prostorni razvoj, te pismenim putem o istom obavijestiti susjedne jedinice lokalne samouprave
* 30 dana za dostavu podataka, planskih smjernica i propisanih dokumenata za izradu Izmjena i dopuna PPUO od strane tijela i osoba određenih posebnim propisima iz njihovog djelokruga;

**II FAZA - izrada Nacrta prijedloga Izmjena i dopuna PPUO**

* izrada nacrta prijedloga započet će danom dostave svih prikupljenih zahtjeva izrađivaču – izrada 30 dana
* 15 dana za prihvaćanje Nacrta prijedloga kao Prijedloga plana za javnu raspravu od strane Općinskog načelnika

**III FAZA - utvrđivanje i izrada prijedloga Izmjena i dopuna PPUO za javnu raspravu**

* prijedlog Izmjena i dopuna PPUO za javnu raspravu izradit će se u roku od 15 dana od utvrđivanja istog od strane izvršnog tijela Općine
* objava i provođenje javne rasprave: Objava javne rasprave objavljuje se osam dana prije početka javne rasprave u dnevnom tisku, na mrežnim stranicama Ministarstva graditeljstva i prostornog uređenja te mrežnim stranicama Općine.
* pisana obavijest dostavlja se javnopravnim tijelima koja su dala ili trebala dati zahtjeve za izradu Izmjena i dopuna PPUO
* javni uvid u prijedlog Izmjena i dopuna PPUO trajat će 15 dana, rok za dostavu mišljenja, suglasnosti, prijedloga i primjedbi bit će 8 dana po završetku javne rasprave
* obrada prijedloga i primjedbi s javne rasprave te Izvješće o javnoj raspravi izrađuju izrađivač i nositelj izrade u roku od 15 dana od isteka roka za primanje primjedbi, prijedloga i očitovanja
* moguće je provođenje ponovne javne rasprave temeljem članka 104. ZPU, minimalno 8 dana

**IV FAZA - izrada Nacrta konačnog prijedloga Izmjena i dopuna PPUO**

* 30 dana za izradu Nacrta konačnog prijedloga u skladu s prihvaćenim očitovanjima, mišljenjima, primjedbama i prijedlozima danim u Izvješću o javnoj raspravi;

**V FAZA - utvrđivanje i izrada konačnog prijedloga Izmjena i dopuna PPUO**

* nacrt konačnog prijedloga, Izvješće o javnoj raspravi i mišljenja tijela i osoba određenih posebnim propisima razmatra načelnik općine najkasnije u roku od 10 dana kako su pribavljena i utvrđuje Konačni prijedlog Izmjena i dopuna PPUO
* dostava obavijesti sudionicima javne rasprave čiji su zahtjevi djelomično prihvaćeni ili neprihvaćeni

**VI FAZA - donošenje Izmjena i dopuna PPUO**

* konačni prijedlog Izmjena i dopuna PPUO razmatra načelnik i upućuje Općinskom vijeću na donošenje
* objava Odluke o donošenju Izmjena i dopuna Prostornog plana uređenja Općine Veliko Trgovišće u Službenom glasniku Krapinsko zagorske županije.
* dostava elaborata Izmjene i dopune PPUO Veliko Trgovišće propisanim tijelima u roku od 7 dana od objave Odluke o donošenju Izmjena i dopuna PPUO u službenom glasilu županije.

Detaljniji rokovi pojedinih faza izrade odredit će se ugovorom/sporazumom o izradi Izmjena i dopuna PPUO-a.

**Članak 9.**

Tijekom izrade i donošenja Izmjena i dopuna Prostornog plana uređenja Općine Veliko Trgovišće u cijelosti se primjenjuje Prostorni plan uređenja Općine Veliko Trgovišće ("Službeni glasnik Krapinsko-zagorske županije", broj 5/04, 10/04-ispr., 15/07, 27/08, 11/09-ispr., 15/12, 8/15.-ispr. i 15/17.) i nema zabrane izdavanja akata kojima se odobravaju zahvati i građenje u prostoru na području općine.

**Članak 10.**

Ova Odluka dostavlja se Hrvatskom zavodu za prostorni razvoj i objavljuje sukladno članku 86. Zakona o prostornom uređenju.

**Članak 11.**

Na temelju članka 81. Zakona o prostornom uređenju, nositelj izrade Izmjena i dopuna PPUO Veliko Trgovišće je Jedinstveni upravni odjel općine Veliko Trgovišće.

**Članak 12.**

Izmjene i dopune Prostornog plana uređenja Općine Veliko Trgovišće financirat će se sredstvima Proračuna Općine Veliko Trgovišće.

**Članak 13.**

Način, iznos i rokovi uplate sredstava iz članka 12. ove Odluke te međusobna prava i obveze uredit će se posebnim ugovorom.

Ovlašćuje se načelnik Općine da zaključi ugovor iz stavka 1. ovog članka.

**Članak 14.**

Ova Odluka stupa na snagu osmog dana od dana objave u Službenom glasniku Krapinsko-zagorske županije.

PREDSJEDNIK

OPĆINSKOG VIJEĆA

Zlatko Žeinski,dipl.oec.